# name
Exposició virtual: El moviment LGBTIQ+ en perspectiva. Un segle de lluites pels drets de les minories sexuals a Espanya (2023)

# metadata.dc.description[].value
Material elaborat pel CRAI Biblioteca de Dret.

# metadata.dc.description.abstract[].value
Una societat d’iguals és una aspiració democràtica irrenunciable. Assolir-la és una tasca col·lectiva, que depèn de la capacitat de cadascú per reconèixer incondicionalment com un semblant qui no és o no pensa igual. Això és ben diferent de la pietosa tolerància dels moderns, que connota sempre la jerarquia de qui es permet decidir quines han de ser les condicions perquè l’altre sigui mereixedor de reconeixement.

 

No obstant, al llarg del temps, els obstacles (psicològics, socials, culturals, jurídics) que han impedit materialitzar aquesta idealitat han estat molts i poderosos.

 

Els esdeveniments que es repassen en aquesta mostra, necessàriament esquemàtica, il·lustren aquestes dificultats pel que fa a les minories sexuals, però també els esforços que s’han fet en el seu si per esquivar-les. Aquests esforços sovint han exigit desobeir lleis discriminatòries, tal com van fer Gandhi o King, els quals van comprendre que era necessari per obrir una bretxa en la compacta societat racista, classista i colonialista del seu temps.

 

Els textos i la selecció de la bibliografia d'aquesta mostra han anat a càrrec d'Antonio Giménez Merino, professor titular de Filosofia del Dret de la Universitat de Barcelona.

# metadata.dc.rights[].value
cc-by (c) Universitat de Barcelona. CRAI, 2023

# metadata.dc.subject.other[].value
Universitat de Barcelona. CRAI Biblioteca de Dret

# metadata.dc.title[].value
Exposició virtual: El moviment LGBTIQ+ en perspectiva. Un segle de lluites pels drets de les minories sexuals a Espanya (2023)